حفیظ طاہر

حفیظ طاہر (Hafeez Tahir) اک پاکستانی ٹی وی پروڈِیوُسر، ہدایت کار، شاعر، ناول نگار تے لکھاری نیں۔ اوہ نیاݨیاں دے مشہور ٹی وی سِیرِیئل عینک والا جن (1993ء) تے انوکھے لوگ (2000ء) دے ڈائریکٹر نیں۔

 اِبتدائی زِندگی تے تعلیم 
حفیظ طاہر 2 ستمبر 1947ء نوں لاہور، پنجاب، پاکستان وچ پیدا ہوئے تے اوہناں نے اپݨی زیادہ تر تعلیم لاہور وچ حاصل کیتی۔ اوہناں نے اسلامیہ کالج ریلوے روڈ،  اسلامیہ کالج سول لائنز توں تعلیم حاصل کیتی، جس توں بَعد نیشنل کالج آف آرٹس لاہور تے فیر پنجاب یونیورسٹی لاہور گئے۔ اوہناں نے ایڈمنسٹریٹِو سائنس تے اردو ادب وچ ماسٹرز دیاں ڈِگریاں حاصل کیتیاں۔

 کیریئر 
حفیظ طاہر نے 1980ء وچ پاکستان ٹیلی ویژن نیٹ ورک جوائن کیتا۔ پہلاں پی ٹی وی وچ پروڈکشن اسِسٹنٹ دے طور تے کَم کیتا۔ اس توں بَعد 27 سال تک پروگرام پروڈِیوُسر تے طور تے پی ٹی وی وچ کَم کردے رہے تے 2007ء وچ ایگزیکٹِو پروڈِیوُسر دے طور تے ریٹائر ہوئے۔

 ایوارڈز 
حفیظ طاہر نوں 2023ء وچ صدر پاکستان دی طرفوں پرائیڈ آف پرفارمنس ایوارڈ عطاء کیتا گیا۔ 

 پی ٹی وی ایوارڈز 
 ڈراما سیریئل عینک والا جن لئی پی ٹی وی ایوارڈ ڈائریکٹر آف دی ڈیکیڈ 
 ڈراما انوکھے لوگ لئی پی ٹی وی ایوارڈ برائے بیسٹ پروڈِیوُسر (نیاݨیاں لئی سائنس فِکشن)
 پی ٹی وی ایوارڈ برائے بیسٹ پروڈِیوُسر شوز (پی ٹی وی ریجنل ایوارڈز شو)
 ڈراما سیریئل آگ لئی پی ٹی وی انسینٹِو ایوارڈ 
 عینک والا جن 2 لئی نامزدگی برائے بیسٹ پروڈِیوُسر

 کتاباں 
آٹھواں رنگ (اردو شاعری) (1980ء)
زیرِ زمیں (اردو شاعری) (1993ء)
منزل منزل (بال ناول) (2017ء)
منتر (پنجابی شاعری) (2019ء) 

باہرلے جوڑ 
 Hafeez Tahir on IMDb website
 یُوٹِیوُب چینل
 فیس بک

 حوالے 

گٹھ:1947ء دے جم
گٹھ:تمغائے حسن کارکردگی وصول کنندگان
گٹھ:لاہوری شخصیتاں
گٹھ:پنجابی شخصیتاں
گٹھ:فضلا پنجاب یونیورسٹی
گٹھ:پاکستانی ٹیلی ویژن ہدایت کار
گٹھ:پاکستانی ٹیلی وژن پروڈیوسرز
گٹھ:پنجابی شاعر
گٹھ:پاکستانی ناول نگار